ಗೌಡ್ರು ಹೋಟೆಲ್ (ಚಲನಚಿತ್ರ)

ಗೌಡ್ರು ಹೋಟೆಲ್ ಪೊನ್ ಕುಮಾರನ್ ನಿರ್ದೇಶಿಸಿದ 2017 ರ  ಕನ್ನಡ ಭಾಷೆಯ ಚಿತ್ರವಾಗಿದೆ ಮತ್ತು ರಚನ್ ಚಂದ್ರ, ವೇದಿಕಾ ಮತ್ತು ಪ್ರಕಾಶ್ ರಾಜ್ ನಟಿಸಿದ್ದಾರೆ. ಈ ಚಿತ್ರವು ಮಲಯಾಳಂನ ಉಸ್ತಾದ್ ಹೋಟೆಲ್ (2012) ಚಿತ್ರದ ರಿಮೇಕ್ ಆಗಿದೆ.

 ಕಥಾವಸ್ತು 
ಕೇರಳದ ಮುಸ್ಲಿಂ ದಂಪತಿಗಳಾದ ಅಬ್ದುಲ್ ರಜಾಕ್ ಮತ್ತು ಫರೀದಾ ತಮ್ಮ ಮೊದಲ ಮಗುವಿನ ನಿರೀಕ್ಷೆಯಲ್ಲಿದ್ದಾರೆ.  ಗಂಡು ಮಗುವಾಗಬೇಕೆಂದು ರಜಾಕ್ ಬಯಸುತ್ತಾನೆ ಮತ್ತು ಮಗುವಿಗೆ ಫೈಝಲ್ ಎಂದು ಹೆಸರಿಸಲು ಮತ್ತು ಅವನನ್ನು ಫೈಜಿ ಎಂದು ಕರೆಯಲು ಬಯಸುತ್ತಾನೆ. ಆದರೆ ಹೆಣ್ಣು ಮಗು ಹುಟ್ಟಿ ಅವನಿಗೆ ನಿರಾಶೆಆಗುತ್ತದೆ. ಫರೀದಾ ಇನ್ನೂ ಮೂರು ಹೆಣ್ಣುಮಕ್ಕಳಿಗೆ ಜನ್ಮ ನೀಡುತ್ತಾಳೆ, ಇದು ದುಬೈಗೆ ವಲಸೆ ಹೋಗುವ ಅಬ್ದುಲ್ ರಜಾಕ್ ಅನ್ನು ಕೆರಳಿಸುತ್ತದೆ. ಅಂತಿಮವಾಗಿ, ಫರೀದಾ ಒಂದು ಗಂಡು ಮಗುವಿಗೆ ಜನ್ಮ ನೀಡಿದಳು ಆದರೆ, ಅವಳ ಅನೇಕ ಹೆರಿಗೆಗಳ ಕಾರಣದಿಂದಾಗಿ, ಫರೀದಾ ಅನಾರೋಗ್ಯಕ್ಕೆ ಒಳಗಾಗುತ್ತಾಳೆ ಮತ್ತು ಸಾಯುತ್ತಾಳೆ. ಅಬ್ದುಲ್ ರಜಾಕ್ ತನ್ನ ಐದು ಮಕ್ಕಳನ್ನು ದುಬೈಗೆ ಕರೆದುಕೊಂಡು ಹೋಗುತ್ತಾನೆ. ಫೈಜಿಯನ್ನು ಅವರ ಸಹೋದರಿಯರು ನೋಡಿಕೊಳ್ಳುತ್ತಾರೆ, ಅವರನ್ನು ಅವರು ಪ್ರೀತಿಯಿಂದ "ಇಥಥಾಸ್ & ಕಂಪನಿ" (ಸಿಸ್ಟರ್ಸ್ ಮತ್ತು ಕಂಪನಿ) ಎಂದು ಕರೆಯುತ್ತಾರೆ.

ಫೈಝಿ ಬೆಳೆದಂತೆ, ಅವನ ಸಹೋದರಿಯರು ಒಬ್ಬೊಬ್ಬರಾಗಿ ಮದುವೆಯಾಗುತ್ತಾರೆ ಮತ್ತು ಅವರ ತಂದೆ ಎರಡನೇ ಬಾರಿಗೆ ಮದುವೆಯಾಗುತ್ತಾನೆ. ಫೈಜಿ ತನ್ನ ತಂದೆಯ ಆಕಾಂಕ್ಷೆಗಳಿಗೆ ವಿರುದ್ಧವಾಗಿ ಬಾಣಸಿಗನಾಗಬೇಕೆಂದು ಆಶಿಸುತ್ತಾನೆ. ಫೈಝಿ ಲೌಸನ್ನೆ ವಿಶ್ವವಿದ್ಯಾಲಯದಲ್ಲಿ ಹೋಟೆಲ್ ನಿರ್ವಹಣೆಯನ್ನು ಅಧ್ಯಯನ ಮಾಡಲು ಸ್ವಿಟ್ಜರ್ಲೆಂಡ್‌ಗೆ ಹೋಗುತ್ತಾರೆ. ಕೋರ್ಸ್ ಮುಗಿಸಿ ಬಹಳ ಸಂಭ್ರಮದಿಂದ ಹಿಂದಿರುಗಿದಾಗ, ಅವನು  ಬಾಣಸಿಗ ಆಗಲು ಓದಿದ್ದಾನೆ ಮತ್ತು ಹೋಟೆಲ್ ಮ್ಯಾನೇಜ್‌ಮೆಂಟ್ ಓದಿಲ್ಲ ಎಂದು ಗೊತ್ತಾಗುತ್ತದೆ. ಇದು  ಹುಟ್ಟೂರಿನಲ್ಲಿ (ಕೋಝಿಕೋಡ್) ಪಂಚತಾರಾ ಹೋಟೆಲ್ ತೆರೆಯುವ ರಜಾಕ್  ಕನಸನ್ನು ಭಗ್ನಗೊಳಿಸುತ್ತದೆ ಮತ್ತು ಶ್ರೀಮಂತ ಕುಟುಂಬದಿಂದ ಫೈಜಿಗೆ ಮದುವೆಯ ಪ್ರಸ್ತಾಪ ರದ್ದಾಗುತ್ತದೆ. ಫೈಝಿ ಆಪ್ತ ಸ್ನೇಹಿತ ಮತ್ತು ಉದ್ಯಮಿ ಪುತ್ರಿ ಶಹಾನಾ ಅವರನ್ನು ಮದುವೆಯಾಗಬೇಕೆಂದು ರಜಾಕ್ ಬಯಸಿದ್ದರು.

ಅವಮಾನದಿಂದ ಕೋಪಗೊಂಡ (ಭಾರತದ ಹೆಚ್ಚಿನ ಭಾಗಗಳಲ್ಲಿ ಬಾಣಸಿಗನಾಗಿರುವುದು ಕಡಿಮೆ ಘನತೆಯ ಕೆಲಸಕ್ಕೆ ಸಮನಾಗಿರುತ್ತದೆ), ರಜಾಕ್  ಫೈಜಿಯನ್ನು ನಿರಾಕರಿಸಿ ಅವನ ಪಾಸ್‌ಪೋರ್ಟ್ ಮತ್ತು ಕ್ರೆಡಿಟ್ ಕಾರ್ಡ್‌ಗಳನ್ನು ತನ್ನ ವಶಕ್ಕೆ ತೆಗೆದುಕೊಳ್ಳುತ್ತಾನೆ, ಇದರಿಂದಾಗಿ ಫೈಜಿ ಬಾಣಸಿಗನಾಗಿ ಕೆಲಸ ಮಾಡುತ್ತಿರುವ ಲಂಡನ್‌ಗೆ ಹೋಗಬಾರದು ಅಂತ. ಕೋಪದಲ್ಲಿ, ಫೈಝಿ ಸ್ಥಳೀಯವಾಗಿ "ಕರೀಂ ಇಕ್ಕಾ" ಎಂದು ಪ್ರೀತಿಯಿಂದ ಕರೆಯುವ ತನ್ನ ಅಜ್ಜ ಕರೀಂನನ್ನು ಸೇರಲು ಕೋಝಿಕ್ಕೋಡ್ಗೆ ಪ್ರಯಾಣ ಬೆಳೆಸುತ್ತಾನೆ. ಕರೀಂ ಅವರು ಕಳೆದ 35 ವರ್ಷಗಳಿಂದ ಉಸ್ತಾದ್ ಹೋಟೆಲ್ ಅನ್ನು ನಿರ್ವಹಿಸುತ್ತಿದ್ದಾರೆ.

ಫೈಝಿಯು  ಕೋಝಿಕ್ಕೋಡ್‌ನಲ್ಲಿ  ಅಜ್ಜನ ಜೊತೆಯಲ್ಲಿದ್ದಾಗ ಫೈಝಿ ಉಸ್ತಾದ್ ಹೋಟೆಲ್‌ನ ದೈನಂದಿನ ಚಟುವಟಿಕೆಗಳಲ್ಲಿ ತೊಡಗಿಸಿಕೊಳ್ಳುತ್ತಾನೆ. ಅವನುಒಂದು ಬ್ಯಾಂಡ್‌ನ ಸದಸ್ಯರೊಂದಿಗೆ ಸ್ನೇಹ ಬೆಳೆಸುತ್ತಾನೆ.  ಬ್ಯಾಂಡ್‌ನ ಪ್ರಮುಖ ಗಾಯಕಿ ಶಹಾನಾ ಪರಿಚಯ ಆಗುತ್ತದೆ.  ಆದರೆ ಶಹಾನಾ ನಿಶ್ಚಿತಾರ್ಥ ಮಾಡಿಕೊಳ್ಳುತ್ತಿದ್ದಾಳೆ.

ಪಕ್ಕದಲ್ಲಿರುವ "ಬೀಚ್ ಬೇ" ಹೆಸರಿನ ಪಂಚತಾರಾ ಹೋಟೆಲ್ ಉಸ್ತಾದ್ ಹೋಟೆಲ್ ಇರುವ ಭೂಮಿಯನ್ನು ಸ್ವಾಧೀನಪಡಿಸಿಕೊಳ್ಳಲು ಬಯಸುತ್ತದೆ. ಕರೀಂ ಲಕ್ಷಗಟ್ಟಲೆ ಸಾಲ ಮಾಡಿಕೊಂಡಿದ್ದಾನೆ. ಅವನಿಗೆ ಸಾಲ ಕೊಟ್ಟಿರುವ    ಬ್ಯಾಂಕ್‌  ರೆಸ್ಟೋರೆಂಟ್ ಅನ್ನು ವಶಪಡಿಸಿಕೊಳ್ಳಲು ಮತ್ತು ಪಂಚತಾರಾ ಹೋಟೆಲ್‌ಗೆ ಆಸ್ತಿಯನ್ನು ನೀಡಲು ಸಂಚು ರೂಪಿಸುತ್ತಿದೆ. ಫೈಝಿ ಬೀಚ್ ಬೇ ಮಾಲೀಕರಿಗೆ ಉಸ್ತಾದ್ ಹೋಟೆಲ್‌ನ ಆಸ್ತಿಯನ್ನು ಸ್ವಾಧೀನಪಡಿಸಿಕೊಳ್ಳಲು ಬಿಡುವುದಿಲ್ಲ ಎಂದು ಹೇಳುತ್ತಾನೆ.  ಅವರು ಸ್ಥಳೀಯ ಆರೋಗ್ಯ ಇಲಾಖೆಗೆ ಲಂಚ ನೀಡಿ ಉಸ್ತಾದ್ ಹೋಟೆಲ್ ಅನ್ನು ಅನೈರ್ಮಲ್ಯದ ಕಾರಣದಿಂದ ಮುಚ್ಚಿಸುತ್ತಾರೆ.

ಫೈಝಿ ಉದ್ಯೋಗಿಗಳಿಂದ ಹಣ ಸಂಗ್ರಹಿಸಿ ಹೋಟೆಲ್ ಅನ್ನು ನವೀಕರಿಸುತ್ತಾರೆ. ಶಹಾನಾ ಕೂಡ ತನ್ನ ಕುಟುಂಬದ ಸಾಂಪ್ರದಾಯಿಕ ಸ್ವಭಾವದ ನಿರರ್ಥಕತೆಯನ್ನು ಅರಿತು ಕರೆದಿದ್ದಾಳೆ. ಅವಳು ಫೈಜಿಯನ್ನು ಸೇರುತ್ತಾಳೆ.  ಅವರು ರೆಸ್ಟೋರೆಂಟ್ ಅನ್ನು ಪುನಃ ತೆರೆಯುತ್ತಾರೆ, ಅದು ಬಹಳ ಯಶಸ್ವಿಯಾಗಿ, ಸಾಲಗಳನ್ನು ತೀರಿಸಲು ಅವರಿಗೆ ಆಗುತ್ತದೆ. ಫೈಜಿ ನಂತರ ಫ್ರಾನ್ಸ್‌ನ ಮಾರ್ಸಿಲ್ಲೆಯಲ್ಲಿರುವ ರೆಸ್ಟೋರೆಂಟ್‌ನಲ್ಲಿ ಕಾರ್ಯನಿರ್ವಾಹಕ ಬಾಣಸಿಗನಾಗಿ ಕೆಲಸ ಮಾಡಲು ಹೊಸ ಉದ್ಯೋಗದ ಪ್ರಸ್ತಾಪವನ್ನು ಪಡೆಯುತ್ತಾನೆ.

ಈ ಸುದ್ದಿಯನ್ನು ಅವನು ತನ್ನ ಅಜ್ಜನಿಗೆ ತಿಳಿಸಿದಾಗ, ಕರೀಮ್ ಹೃದಯಾಘಾತದಿಂದ ಆಸ್ಪತ್ರೆಗೆ ದಾಖಲಾಗುತ್ತಾನೆ. ಆಸ್ಪತ್ರೆಯಲ್ಲಿ, ಕರೀಂ ಫೈಜಿಯನ್ನು ಮಧುರೈನಲ್ಲಿರುವ ತನ್ನ ಸ್ನೇಹಿತ ನಾರಾಯಣನ್ ಕೃಷ್ಣನ್ ಅವರನ್ನು ಭೇಟಿ ಮಾಡಲು ಕೇಳುತ್ತಾನೆ, ಕರೀಂ ಬಡವರಿಗೆ ಆಹಾರದ ವ್ಯವಸ್ಥೆ ಮಾಡಲು  ಅವರಿಗೆ ಧನಸಹಾಯ ಮಾಡುತ್ತಿದ್ದ. ಬಡ ಭಾರತೀಯರು ಆಹಾರಕ್ಕಾಗಿ ಹೇಗೆ ಕಷ್ಟಪಡುತ್ತಾರೆ ಎಂಬುದನ್ನು ನೋಡಿದ ಫೈಜಿಗೆ ಈಗ " ಯಾರಾದರೂ ಹೊಟ್ಟೆ ತುಂಬಿಸಬಹುದು, ಆದರೆ ಒಳ್ಳೆಯ ಅಡುಗೆಯವರು ಮಾತ್ರ ಹೃದಯವನ್ನು ತುಂಬುತ್ತಾರೆ" ಎಂಬ ಕರೀಂ ಅವರ ಮಾತಿನ ಅರ್ಥವನ್ನು ಅರ್ಥಮಾಡಿಕೊಳ್ಳುತ್ತಾರೆ. ಫೈಝಿ ಹಿಂತಿರುಗುವ ಹೊತ್ತಿಗೆ, ಕರೀಂ ತನ್ನ ಜೀವನದ ಮಹತ್ವಾಕಾಂಕ್ಷೆಯಾದ ಉತ್ತರ ಭಾರತದ ಸೂಫಿ ಮಂದಿರಗಳಿಗೆ ಎಲ್ಲವನ್ನೂ ಬಿಟ್ಟು ತೀರ್ಥಯಾತ್ರೆಗೆ ಹೋಗಲು ನಿರ್ಧರಿಸುತ್ತಾನೆ. ಫೈಝಿ ಮನಸ್ಸು ಬದಲಿಸಿ ಉಸ್ತಾದ್ ಹೊಟೇಲ್ ನಲ್ಲಿ ಇರುತ್ತಾನೆ. ಅವನು ರೆಸ್ಟೋರೆಂಟ್ ನಡೆಸಲು ಸಹಾಯ ಮಾಡುವ ಶಹಾನಾಳನ್ನು ಮದುವೆಯಾಗುತ್ತಾನೆ. ಫೈಜಿಯ ಶ್ರೀಮಂತ ತಂದೆ ತನ್ನ ಮನಸ್ಸನ್ನು ಬದಲಾಯಿಸುತ್ತಾನೆ ಮತ್ತು ರೆಸ್ಟೋರೆಂಟ್ ಅನ್ನು ಬೆಂಬಲಿಸುತ್ತಾನೆ, ಅದನ್ನು ಲಾಭದಾಯಕವನ್ನಾಗಿ ಮಾಡುತ್ತಾನೆ.

 ಪಾತ್ರವರ್ಗ 

 ರಿಷಿಯಾಗಿ ರಚನ್ ಚಂದ್ರ
 ರಿಷಿಯ ಗೆಳತಿಯಾಗಿ ವೇದಿಕಾ
 ರಿಷಿಯ ತಾತನಾಗಿ ಪ್ರಕಾಶ್ ರಾಜ್
 ಅನಂತ್ ನಾಗ್
 ಸಿಇಒ ಆಗಿ ರಾಜ್ ದೀಪಕ್ ಶೆಟ್ಟಿ

 ನಿರ್ಮಾಣ 
ಈ ಚಿತ್ರವು ಮಲಯಾಳಂ ಚಿತ್ರ ಉಸ್ತಾದ್ ಹೋಟೆಲ್ (2012) ನ ರಿಮೇಕ್ ಆಗಿದೆ ಮತ್ತು ಹೊಸಬರಾದ ರಚನ್ ಚಂದ್ರ, ವೇದಿಕಾ ಮತ್ತು ಪ್ರಕಾಶ್ ರಾಜ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಕನ್ನಡ ಪ್ರೇಕ್ಷಕರಿಗೆ ತಕ್ಕಂತೆ ಸಿನಿಮಾವನ್ನು ಅಳವಡಿಸಲಾಗಿದೆ. ಚಿತ್ರವು ಮಲಯಾಳಂ ಮೂಲಕ್ಕಿಂತ ಚಿಕ್ಕದಾಗಿದೆ. ಚಿತ್ರದಲ್ಲಿ ಅನಂತ್ ನಾಗ್ ಒಂದು ಪಾತ್ರಕ್ಕೆ ಆಯ್ಕೆಯಾಗಿದ್ದಾರೆ. ಮಲಯಾಳಂ ಚಿತ್ರವು ಬಿರಿಯಾನಿಯನ್ನು ಒಳಗೊಂಡಿದ್ದರೆ, ಈ ಚಿತ್ರವು ಮುದ್ದೆಯನ್ನು ಒಳಗೊಂಡಿತ್ತು.

 ಹಿನ್ನೆಲೆಸಂಗೀತ 
ಈ ಚಿತ್ರವು ತಮಿಳಿನ ಸಂಗೀತ ಸಂಯೋಜಕ ಯುವನ್ ಶಂಕರ್ ರಾಜ ಅವರ ಕನ್ನಡದ ಚೊಚ್ಚಲ ಚಿತ್ರವಾಗಿದೆ.

 ಬಿಡುಗಡೆ 
ಟೈಮ್ಸ್ ಆಫ್ ಇಂಡಿಯಾ ಚಿತ್ರಕ್ಕೆ ಐದು ಸ್ಟಾರ್‌ಗಳಲ್ಲಿ ಎರಡೂವರೆ ರೇಟಿಂಗ್ ನೀಡಿತು.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು